
Vă înaintăm, alăturat, raportul comun asupra proiectului Legii bugetului asigurărilor de stat pe anul 2012, cu care comisiile de specialitate au fost sesizate în fond cu adresele Birourilor Permanente nr. L 718/2011, respectiv PL.x 693 din 28 noiembrie 2011.

Maria Eugenia BARNA


Parlamentul  României

	SENAT
	
	CAMERA DEPUTAŢILOR

	Comisia pentru buget, finanţe, activitate bancară şi piaţă de capital

   Bucureşti,      

   Nr. XXII/
	
	Comisia pentru buget, finanţe şi bănci

   Bucureşti,     

   Nr.22/539


RAPORT COMUN

asupra proiectului Legii  bugetului asigurărilor sociale de stat pe anul 2012
În conformitate cu prevederile Regulamentului şedințelor comune, Comisia pentru buget, finanţe activitate bancară şi piaţă de capital a Senatului şi Comisia pentru buget, finanţe şi bănci a Camerei Deputaţilor prin adresa nr. L 718/2011, respectiv PLx 693 din 28 noiembrie 2011, au fost sesizate de către Birourile Permanente reunite ale  Parlamentului, în vederea dezbaterii şi elaborării raportului comun asupra proiectului Legii bugetului asigurărilor sociale de stat pe anul 2012.

Proiectul de lege prevede şi autorizează pentru anul bugetar 2012 veniturile pe capitole şi subcapitole şi cheltuielile pe destinații şi pe ordonatori principali de credite pentru bugetul asigurărilor sociale de stat, bugetul asigurărilor pentru şomaj, bugetele instituțiilor publice finanțate parțial din venituri proprii, precum şi reglementări specifice exercițiului bugetar al anului 2012.
În perioada 6 – 9.12.2011, membrii comisiilor sesizate în fond au analizat prevederile cuprinse în proiectul legii bugetului asigurărilor sociale de stat pentru anul 2012 precum şi amendamentele formulate de senatori şi deputați, de comisiile permanente avizatoare, procedand totodată şi la audierea ordonatorului principal de credite.

În urma dezbaterilor, cu majoritate de voturi, membrii comisiilor propun ca proiectul de lege să fie supus spre dezbaterea şi adoptarea Plenului reunit al Parlamentului cu amendamentele cuprinse în anexa la prezentul raport.

Prezentul proiect de Lege face parte din categoria legilor ordinare.

	PREŞEDINTE,

Ovidiu MARIAN 
	PREŞEDINTE,
Maria Eugenia BARNA


ANEXA 

AMENDAMENTE RESPINSE

asupra proiectului Legii bugetului asigurărilor sociale de stat pe anul 2012

	Nr.

crt.
	Text iniţial
	Amendamente propuse/Autori
	Motivaţia amendamentului
	Motivaţia admiterii/respingerii

	1. 
	Introducere articole noi - (21), (22), (23), (24), (25), (26), (27),  la Sectiunea 1, după art.2
	După art 2 se introduc art. (2 1) , (22),(23),(24),(25),(26),(27) cu următorul conţinut: 

Art.(21) - (1) În anul 2012, din bugetul asigurărilor sociale de stat se va suporta diferenţa dintre valoarea biletului de tratament balnear sau de odihnă şi contribuţia beneficiarilor de astfel de bilete, pentru un număr de până la 550.000 de locuri, din care 450.000 de locuri la tratament balnear şi 100.000 de locuri la odihnă. 

(2) Din numărul total de 450.000 de locuri la tratament balnear se poate utiliza în cadrul sistemului de asigurare pentru accidente de muncă şi boli profesionale un număr de până la 10.000 de locuri. 

(3) În anul 2012 se pot acorda gratuit până la 60.000 de bilete, conform reglementărilor în vigoare, persoanelor ale căror drepturi sunt stabilite prin lege. 

 

Art. (2 2) - Durata sejurului unui bilet de odihnă în anul 2011 este de 6 zile. 

Art. (2 3) - În cursul unui an calendaristic se poate elibera un singur bilet de tratament balnear sau de odihnă aceluiaşi beneficiar.

Art. (2 4) - Biletele de tratament balnear se distribuie asiguraţilor sistemului public de pensii, sistemului de asigurare pentru accidente de muncă şi boli profesionale, precum şi pensionarilor, de către casele teritoriale de pensii. 

Art. (2 5) - Biletele de odihnă finanţate în anul 2012 din bugetul asigurărilor sociale de stat sunt destinate salariaţilor din instituţiile publice, asiguraţi în sistemul public de pensii, iar contravaloarea acestor bilete, după deducerea sumelor încasate de la beneficiari, se recuperează de la bugetul de stat, prin bugetul Ministerului Muncii, Familiei şi Protecţiei Sociale, de la capitolul "Asigurări şi asistenţă socială" la titlul "Transferuri între unităţi ale administraţiei publice" din prevederile bugetului pe anul 2013. 

Art. (2 6) - Criteriile, modul de distribuire şi contribuţia individuală sunt cele stabilite prin Hotărârea Guvernului nr. 494/2001 pentru aprobarea Normelor şi criteriilor pe baza cărora se acordă bilete de odihnă prin sistemul organizat şi administrat de Ministerul Muncii şi Solidarităţii Sociale. 

Art. (2 7) - Biletele de odihnă şi de tratament balnear acordate în condiţiile prezentului articol pot fi atribuite şi membrilor de familie, soţ sau soţie, după caz, şi copii minori care urmează cursurile de zi ale unei instituţii de învăţământ preuniversitar, acreditată conform legii, dacă însoţesc titularii de drept. 

Iniţiatori: Deputat PNL Dobre Paul Victor, Deputat PNL Câmpeanu Mariana, Deputat PNL Pocora Cristina-Ancuţa, Deputat PNL Săpunaru Nini, Deputat PNL Orban Ludovic, deputat PNL Chiţoiu Daniel, deputat PNL Nicolaescu Eugen, deputat PNL Dontu Mihai, deputat PNL Dragomir Gheorghe, deputat PNL Titi Holban, deputat PNL Ţintean Ioan.

Grupurile Parlamentare Reunite ale PNL
	Se doreşte reintroducerea biletele de tratament balnear deoarece considerăm că trebuie respectat acest drept al pensionarilor care poate conduce la îmbunătăţirea nivelului de sănătate şi la reducerea marginalizării sociale a acestor categorii de populaţie.

Având în vedere că este un buget de austeritate, am propus menţinerea numărului acestora la nivelul din anul 2008. 


	Potrivit prevederilor de la Cap.V din Legea nr.263/2010, privind sistemul unitar de pensii publice criteriile de acordare a  biletelor pentru tratament balnear si odihna se stabilesc prin hotărâre a Guvernului.



	2. 
	Art. 14 - Ordonatorul principal de credite are obligaţia să transmită Ministerului

Finanţelor Publice detalierea în structură, pe funcţii, a numărului maxim de posture  finanţat prin prezenta lege şi salariul mediu de bază pe funcţii, din anul 2012, în termen de 30 de zile de la publicarea prezentei legi în Monitorul Oficial al României,

Partea I.


	Propun eliminarea Art. 14 

Autor:

Deputat PSD, Cindrea Ioan, 

Grup PSD


	Considerăm că pentru fundamentarea proiectului Legii bugetului  asigurărilor sociale de stat pe anul 2012, etapa de detaliere în structură, pe funcţii a numărului de posturi  finanţate pe anul 2012 trebuia să preceadă  elaborarea proiectului de buget ŞI NU DUPĂ aprobarea Legii bugetului  asigurărilor sociale de stat pe anul 2012 

Sursa de finanţare:

Nu este cazul.


	Constangerile bugetare determina necesitatea monitorizarii posturilor bugetare prin incadrarea in fondurile alocate. Detalierea in structura pe functii  a numarului de posturi intra in atributia ordonatorilor  de credite.

	3. 
	Art.15 – Drepturile de pensii obţinute în baza unor hotărâri judecătoreşti definitive şi irevocabile, urmare contestării recalculării şi revizuirii efectuate pentru categoriile de pensii prevăzute la at.1 lit.c) – h) din Legea nr.119/2010 privind stabilirea unor măsuri în domeniul pensiilor şi de Ordonanţa de urgenţă a Guvernului nr.59/2011, pentru stabilirea unor măsuri în domeniul pensiilor prevăzute la art.1 lit. c) – h) din Legea nr.119/2001 privind stabilirea unor măsuri în domeniul pensiilor, se suportă din bugetul asigurărilor sociale de stat.
	Art.15 – Drepturile de pensii obţinute în baza unor hotărâri judecătoreşti definitive şi irevocabile, urmare contestării recalculării şi revizuirii efectuate pentru categoriile de pensii prevăzute la at.1 lit.c) – h) din Legea nr.119/2010 privind stabilirea unor măsuri în domeniul pensiilor şi de Ordonanţa de urgenţă a Guvernului nr.59/2011, pentru stabilirea unor măsuri în domeniul pensiilor prevăzute la art.1 lit. c) – h) din Legea nr.119/2001 privind stabilirea unor măsuri în domeniul pensiilor, se suportă din bugetul asigurărilor sociale de stat, prin transfer de la bugetul de stat.

Autor: domnul deputat Kerekes Karoly
	Pensiile speciale eliminate, dar câştigate în instanţă trebuie să fie suportate din bugetul de stat prin transfer către bugetul asigurărilor sociale de stat.
	Nu se specifica sursa de acoperire a cheltuielilor suplimentare ale bugetului de stat determinate de majorarea transferurilor de la bugetul de stat pentru echilibrare.


	4. 
	Art. 16 – (1) În anul 2012 plata titlurilor executorii se efectuează în cuantumul prevăzut pentru acest an prin Ordonanţa de urgenţă a Guvernului nr.71/2009 privind

plata unor sume prevăzute în titluri executorii având ca obiect acordarea de drepturi salariale personalului din sectorul bugetar, cu modificările şi completările ulterioare, din sumele aprobate la titlul „Cheltuieli de personal”, în mod eşalonat în tranşe trimestriale egale.

(2) Pentru aplicarea prevederilor alin.(1) în bugetul asigurărilor sociale de stat şi bugetul asigurărilor pentru şomaj, la titlul „Cheltuieli de personal”, sunt incluse şi fondurile aferente plăţii titlurilor executorii, în conformitate cu Ordonanţa de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, cu modificările şi completările ulterioare
	Propun eliminarea Art. 16 

Autor:

Deputat PSD, Cindrea Ioan, 

Grup PSD


	Conform Constituţiei României în baza principiului separării puterilor în statul democratic, titlurile executorii definitive sunt obligatorii pentru puterea executivă. Prevederile art. 15 şi ale OUG 71/2009 sunt neconstituţionale. 

Sursa de finanţare:

Bugetul asigurărilor sociale de stat pe anul 2012

	Prevedere necesară având în vedere constrângerile bugetare.



	5. 
	Art. 17 - Câştigul salarial mediu brut utilizat la fundamentarea bugetului asigurărilor sociale de stat pe anul 2012 este de 2.117 lei.

	Propunem reformularea Art. 17.

“Art. 17   Câştigul salarial mediu brut utilizat la fundamentarea bugetului asigurărilor sociale de stat pe anul 2012  este de 2.255 lei”

Autor:

Deputat PSD, Cindrea Ioan, 

Grup PSD
	Propun ca pentru anul 2012 câştigul  salarial mediu brut utilizat la fundamentarea bugetului asigurărilor sociale de stat să fie cel fundamentat real de 2.255  ( faţă de  2.117 lei), ca urmare a indexării cu indicele  mediu de creştere corelat cu inflaţia reală din România 

Sursa de finanţare:

Bugetul asigurărilor sociale de stat pe anul 2012
	Această majorare nu este inclusă în proiectul de buget şi creşterea de 4,5% este fezabilă având în vedere dificultăţile cu care se confruntă şi sectorul privat.



	6. 
	La art. 17 se introduce un nou alineat (2)


	Prezentul articol se completează cu un nou aliniat, alin. (2) care se adaugă după conţinutul actualului articol, ce devine alin.(1), având următorul conţinut:

Art.17 (1) Câştigul salarial mediu brut utilizat la fundamentarea bugetului de stat pentru anul 2012 este 2.117 lei.

Pentru anul 2011 valoarea punctului de pensie este 45% din valoarea câştigului salarial mediu brut, stabilit la alin.1 si se aplică de la 01.01.2012.

Iniţiator: Dan-Radu Ruşanu senator PNL


	In conţinutul prezentei legi nu este menţionată valoarea punctului de pensie, singura trimitere generica  fiind în expunerea de motive, referitoare la pensia medie lunara  de 747 lei, reprezentând 35,28% din câştigul salarial mediu brut utilizat la fundamentarea bugetului de stat pentru 2012.

Sursa de finanţare: prelungirea prevederilor OUG 94/2010 pentru anul 2011, prin creşterea veniturilor la captitolul 2103 subcap. 05.
	Condiţiile economico financiare au impus menţinerea valorii punctului de pensie la valoarea acestuia din anul 2011, respectiv 732,8 lei 



	7. 
	La art 17 se introduce un nou alineat (2)

	“(2) Ca urmare a corelării plafonului alineatului anterior cu dispoziţiile  Legii 263/2010, valoarea punctului de pensie prevăzut la articolul 102 alineat (1) din Legea 263/2010 se indexează cu 3,2%.”

Autori:

Senator Independent Mircea Dan Geoanǎ

Deputat PSD Oana Niculescu-Mizil Ştefǎnescu Thome 

Deputat PSD Doina Burcǎu

Deputat PDL Cǎtǎlin Croitoru

Deputat Independent Mircia Giurgiu

Deputat Independent Florentin Gust Bǎloşin 

Deputat PSD Mugurel Surupǎceanu

Deputat Independent Daniel Oajdea

Deputat PSD Dumitru Chiriţă

Deputat Independent Marian Săniuţă
	Sursa de finanţare:

Realocarea a 1.551 mil. Lei de la capitolul “Bunuri şi servicii”.

Motivaţia:

· Este necesară corelarea nivelului pensiilor cu nivelul salarial mediu brut conform procedurii introdusş prin articolul 102 al Legii 263/2010.
· Alocarea sumei de 1,551 mld. Lei constituie în realitate o actualizare a punctului de pensie pentru nivelul anului 2012 şi reprezintă doar 4.9% din cheltuielile prevăzute pentru “Bunuri şi servicii“.
	Condiţiile economico financiare au impus menţinerea valorii punctului de pensie la 732,8 lei



	8. 
	Art. 18- Cuantumul ajutorului de deces se stabileşte, în condiţiile legii, în cazul:

 a) asiguratului sau pensionarului, la 2.117 lei;

 b) unui membru de familie al asiguratului sau al pensionarului, la 1.059 lei
	Art. 18- “Cuantumul ajutorului de deces se stabileşte, în condiţiile legii, în cazul:

a) asiguratului sau pensionarului, la 2.500 lei;

b) unui membru de familie al asiguratului sau al pensionarului, la 2.200 lei.”

Iniţiator: Senator PSD- Iulian Bădescu

	Se impune creşterea ajutorului de deces, raportat la condiţiile actuale de criză şi la
cheltuielile tot mai mari necesare în astfel de momente nefericite.

Se impune şi luarea în calcul a evitării discriminării sociale.

Sursa de finanţare: Fondul de Rezervă al Guvernului


	Cuantumul ajutorului de deces se stabileşte, în functie de câştigul salarial mediu brut utilizat la fundamentarea bugetului asigurărilor sociale de stat pe anul 2012, care este de 2.117 lei. 



	9. 
	Art. 18- Cuantumul ajutorului de deces se stabileşte, în condiţiile legii, în cazul:

 a) asiguratului sau pensionarului, la 2.117 lei;

 b) unui membru de familie al asiguratului sau al pensionarului, la 1.059 lei
	Art. 18.se modifică şi va avea următorul continut
„ Art. 18- Cuantumul ajutorului de deces se stabileşte, în condiţiile legii, în cazul:

 a) asiguratului sau pensionarului, la 2.255 lei;

 b) unui membru de familie al asiguratului sau al pensionarului, la 1.128 lei .

Sursa de finanţare:

Bugetul asigurărilor sociale de stat pe anul 2012
Autor:

Deputat PSD, Cindrea Ioan, 

Grup PSD
	Propun reformularea prevederilor Art. 18, în corelare cu modificările propuse la Art. 17. 


	Pentru corelare cu prevederile art. 17. Nu se justifică majorarea cuantumului ajutorului de deces în contextul în care nu a fost aprobată majorarea câştigului salarial mediu brut utilizat la fundamentarea bugetului asigurărilor sociale de stat pe anul 2012. 

	10. 
	Introducere art. nou, art.18¹
	Art. 18¹ - În anul 2012 valoarea punctului de pensie este de 781 lei.

Sursa de finanţare:

Bugetul asigurărilor sociale de stat pe anul 2012
Autor:

Deputat PSD, Cindrea Ioan, 

Grup PSD
	Considerăm că în conformitate cu prevederile Legii 263/2012 valoarea punctului de pensie trebuie indexat în 2012 cu 100% inflaţie  şi 50% creşterea salariului mediu brut (6,5%). Îngheţarea valorii punctului de pensie este neconstituţională. 

.
	Condiţiile economico financiare au impus menţinerea valorii punctului de pensie la 732,8 lei 



	11. 
	Introducere art. nou, art.18¹
	După  art. 18 se introduce art 181 care va avea următorul conţinut:
“Art.181 - În anul 2012 valoarea punctului de pensie se stabileşte în conformitate cu art. 102, alin (2) din Legea nr. 263/2010.”

Iniţiatori: Deputat PNL Dobre Paul Victor, Deputat PNL Mariana Câmpeanu, Deputat PNL Pocora Cristina-Ancuţa, Deputat PNL Săpunaru Nini, Deputat PNL Lucia Ana Varga, Deputat PNL Orban Ludovic, Deputat PSD Cindrea Ioan, Deputat PSD Solomon Adrian, Deputat PSD Bănicioiu Nicolae, Deputat PSD Chisăliţă Ioan Narcis, Deputat PSD Covaci Dorel, Deputat PSD Dumitrache Ileana Cristina, Deputat PSD Popescu Dan Mircea, Deputat PSD Vasile Aurelia, Senator PSD Cordoş Alexandru, Senator PNL Popa Cornel, Senator PNL Boitan Minerva, Senator PSD Mitrea Elena, Senator PSD Coca Laurenţiu Florian, Senator PSD Găină Mihăiţă
Grupurile Parlamentare Reunite ale PNL  Grupurile Parlamentare Reunite ale PSD


	Trebuie respectată Legea nr. 263 din 2010 care prevede la art. 102, alin (2) că valoarea punctului de pensie se majorează anual cu 100% din rata inflaţiei la care se adaugă 50% din creşterea reală a câştigului salarial mediu brut, realizat pe anul precedent.

În aplicarea acestei prevederi

 bugetele ordonatorilor principali de credite implicaţi şi anexele respective se vor modifica în mod corespunzător. 

Sursa de finanţare: Nu se solicită sume suplimentare, se solicită aplicarea prevederilor legale în vigoare la momentul întocmirii proiectului de buget. Redistribuirea sumelor între ordonatorii de credite astfel încât legea să fie respectată este obligaţia Guvernului şi nu a Parlamentului.
	Condiţiile economico financiare au impus menţinerea valorii punctului de pensie la 732,8 lei. Pentru anul 2012 este prevazuta o subventie de 13,8 mld. lei pentru asigurarea plăţii pensiilor. 



	12. 
	Introducere art. nou, art.18¹
	Art.181 - În anul 2012 valoarea punctului de pensie se stabileşte în conformitate cu art. 102, alin (2) din Legea nr. 263/2010.”

Sursa de finanţare: Nu se solicită sume suplimentare, se solicită aplicarea prevederilor legale în vigoare la momentul întocmirii proiectului de buget. Redistribuirea sumelor între ordonatorii de credite astfel încât legea să fie respectată este obligaţia Guvernului şi nu a Parlamentului

Initiatori:

Senator PNL Crin Antonescu 

Deputat PSD Victor Ponta
Deputat PNL Chiţoiu Daniel
Deputat PSD Nosa Iuliu
Deputat PSD Bleotu Vasile
Deputat PNL Donţu Mihai-Aurel
Deputat PNL Dragomir Gheorghe
Deputat PSD Drăghici Mircea-Gheorghe
Deputat PNL Holban Titi

Deputat PSD Manda Iulian Claudiu
Deputat PSD Mocanu Adrian

Deputat PSD Nechifor Cătălin Ioan

Deputat PNL Nicolăescu Gheorghe-Eugen
Deputat PSD Petrescu Petre
Deputat PSD Popeangă Vasile
Deputat PSD Ştefan Viorel
Deputat PNL Ţintean Ioan
Senator PSD Bota Marius-Sorin-Ovidiu 
Senator PNL Mustăţea Vasile 
Senator PSD Marcu Gheorghe 
Senator PNL Ruşanu Dan-Radu 
Senator PNL Nicoară Marius-Petre 
Senator PSD Arcaş I. Viorel 
Grupurile Parlamentare Reunite ale PNL  Grupurile Parlamentare Reunite ale PSD
	Trebuie respectată Legea nr. 263 din 2010 care prevede la art. 102, alin (2) că valoarea punctului de pensie se majorează anual cu 100% din rata inflaţiei la care se adaugă 50% din creşterea reală a câştigului salarial mediu brut, realizat pe anul precedent.

În aplicarea acestei prevederi bugetele ordonatorilor principali de credite implicaţi şi anexele respective se vor modifica în mod corespunzător. 


	Condiţiile economico financiare au impus menţinerea valorii punctului de pensie la 732,8 lei. Pentru anul 2012 este deja prevazuta o subventie de echilibrare de 13,8 mld. lei pentru asigurarea plăţii pensiilor. 

In situatia majorarii valorii punctului de pensie, cheltuielile suplimentare ale bugetului asigurarilor sociale de stat ar trebui sa fie acoperite prin majorarea subventiei de la bugetul de stat, majorare pentru care nu exista sursa de acoperire.



	13. 
	Introducere art. nou, art.18¹
	După art 18 se introduce un art nou 181 cu următorul cuprins:

Art 181 Valoarea punctului de pensie aflat în plată la 31 decembrie 2011 se majorează cu 100% din rata inflaţiei, la care se adaugă 50% din creşterea reală a câştigului salarial mediu brut, realizat pe anul precedent.

Iniţiator: Alexandru Cordoş senator PSD


	Introducem în Bugetul Asigurărilor Sociale de Stat pe anul 2012 prevederile legale aşa cum au fost ele reglementate în LEGEA nr. 263 din 16 decembrie 2010 privind sistemul unitar de pensii publice
	Condiţiile economico financiare au impus menţinerea valorii punctului de pensie la 732,8 lei. Pentru anul 2012 este prevazuta o subventie de 13,8 mld. lei pentru asigurarea plăţii pensiilor. 



	14. 
	Art. 19 – (1) Cotele de contribuţii sociale obligatorii pentru anul 2012 sunt cele prevăzute la art.29618 alin.(3) lit.a), d), e) şi f) din Legea nr.571/2003 privind Codul fiscal, cu modificările şi completările ulterioare.

(2) În cota de contribuţie individuală de asigurări sociale prevăzută la 29618 alin.(3) lit.a) din Legea nr.571/2003 cu modificările şi completările ulterioare, este inclusă şi cota de 3,5% aferentă fondurilor de pensii administrate privat, prevăzută de Legea nr.411/2004 privind fondurile de pensii administrate privat, republicată, cu modificările şi completările ulterioare.


	Articolul 19 se modifică şi va avea următorul conţinut:

„Art. 19. – (1) Pentru anul 2012 cotele de contribuţii de asigurări sociale sunt următoarele:

a1) 26,3% pentru condiţii normale de muncă, din care 10,5% pentru contribuţia individuală şi 15,8% pentru contribuţia datorată de angajator;

a2 )  31,3 pentru condiţii deosebite  de muncă, din care 10,5% pentru contribuţia individuală şi 20,8% pentru contribuţia datorată de angajator;

a3 )  36,3% pentru condiţii speciale  de muncă, din care 10,5% pentru contribuţia individuală şi 25,8% pentru contribuţia datorată de angajator;

(2) Prin excepţie de la prevederile alin.(3) al art. 43 din Legea nr.411/2004 privind fondurile de pensii administrate privat, republicată, cu modificările şi completările ulterioare, pentru anul 2012  cota aferentă fondurilor de pensii administrate privat este de 3%, inclusă în cota de contribuţie individuală de asigurări sociale menţionată la alin. (1). 

Iniţiatori: Deputat PNL Dobre Paul Victor, Deputat PNL Mariana Câmpeanu, Deputat PNL Pocora Cristina-Ancuţa, Deputat PNL Săpunaru Nini, Deputat PNL Orban Ludovic, Deputat PNL Lucia Ana Varga Deputat PSD Cindrea Ioan, Deputat PSD Solomon Adrian, Deputat PSD Bănicioiu Nicolae, Deputat PSD Chisăliţă Ioan Narcis, Deputat PSD Covaci Dorel, Deputat PSD Dumitrache Ileana Cristina, Deputat PSD Popescu Dan Mircea, Deputat PSD Vasile Aurelia, Senator PSD Cordoş Alexandru, Senator PNL Popa Cornel, Senator PNL Boitan Minerva, Senator PSD Mitrea Elena, Senator PSD Coca Laurenţiu Florian, Senator PSD Găină Mihăiţă
Grupurile Parlamentare Reunite ale PNL  Grupurile Parlamentare Reunite ale PSD
	Măsura este solicitată de mediul de afaceri pentru stimularea creării de locuri de muncă prin reducerea fiscalităţii pe forţa de muncă.

În aplicarea acestei prevederi bugetele ordonatorilor principali de credite implicaţi şi anexele respective se vor modifica în mod corespunzător. 

Sursa de finanţare : Reducerea cheltuielilor cu bunurile şi serviciile, creşterea salariului minim pe economie, creşterea ratei de absorbţie a fondurilor europene, reducerea evaziunii fiscale, raţionalizarea utilizării fondului de rezervă, eficientizarea programelor de investitii


	Cotele de contribuţie sunt stabilite prin Legea nr. 571/2003 – Codul Fiscal. Nu se justifică diminuarea acestora având în vedere fondurile deficitare, întrucât s-ar dubla deficitul convenit cu organismele financiare internaţionale.



	15. 
	Art. 19 – (1) Cotele de contribuţii sociale obligatorii pentru anul 2012 sunt cele prevăzute la art.29618 alin.(3) lit.a), d), e) şi f) din Legea nr.571/2003 privind Codul fiscal, cu modificările şi completările ulterioare.

(2) În cota de contribuţie individuală de asigurări sociale prevăzută la 29618 alin.(3) lit.a) din Legea nr.571/2003 cu modificările şi completările ulterioare, este inclusă şi cota de 3,5% aferentă fondurilor de pensii administrate privat, prevăzută de Legea nr.411/2004 privind fondurile de pensii administrate privat, republicată, cu modificările şi completările ulterioare.


	Articolul 19 se modifică şi va avea următorul conţinut:

„Art. 19. – (1) Pentru anul 2012 cotele de contribuţii de asigurări sociale sunt următoarele:

a1) 26,3% pentru condiţii normale de muncă, din care 10,5% pentru contribuţia individuală şi 15,8% pentru contribuţia datorată de angajator;

a2 )  31,3 pentru condiţii deosebite  de muncă, din care 10,5% pentru contribuţia individuală şi 20,8% pentru contribuţia datorată de angajator;

a3 )  36,3% pentru condiţii speciale  de muncă, din care 10,5% pentru contribuţia individuală şi 25,8% pentru contribuţia datorată de angajator;

(2) Prin excepţie de la prevederile alin.(3) al art. 43 din Legea nr.411/2004 privind fondurile de pensii administrate privat, republicată, cu modificările şi completările ulterioare, pentru anul 2012  cota aferentă fondurilor de pensii administrate privat este de 3%, inclusă în cota de contribuţie individuală de asigurări sociale menţionată la alin. (1). 

Initiatori:

Senator PNL Crin Antonescu 

Deputat PSD Victor Ponta
Deputat PNL Chiţoiu Daniel
Deputat PSD Nosa Iuliu
Deputat PSD Bleotu Vasile
Deputat PNL Donţu Mihai-Aurel
Deputat PNL Dragomir Gheorghe
Deputat PSD Drăghici Mircea-Gheorghe
Deputat PNL Holban Titi

Deputat PSD Manda Iulian Claudiu
Deputat PSD Mocanu Adrian

Deputat PSD Nechifor Cătălin Ioan

Deputat PNL Nicolăescu Gheorghe-Eugen
Deputat PSD Petrescu Petre
Deputat PSD Popeangă Vasile
Deputat PSD Ştefan Viorel
Deputat PNL Ţintean Ioan
Senator PSD Bota Marius-Sorin-Ovidiu 
Senator PNL Mustăţea Vasile 
Senator PSD Marcu Gheorghe 
Senator PNL Ruşanu Dan-Radu 
Senator PNL Nicoară Marius-Petre 
Senator PSD Arcaş I. Viorel 
Grupurile Parlamentare Reunite ale PNL  Grupurile Parlamentare Reunite ale PSD
	Măsura este solicitată de mediul de afaceri pentru stimularea creării de locuri de muncă prin reducerea fiscalităţii pe forţa de muncă.

În aplicarea acestei prevederi bugetele ordonatorilor principali de credite implicaţi şi anexele respective se vor modifica în mod corespunzător. 

Sursa de finanţare : Reducerea cheltuielilor cu bunurile şi serviciile, creşterea salariului minim pe economie, creşterea ratei de absorbţie a fondurilor europene, reducerea evaziunii fiscale, raţionalizarea utilizării fondului de rezervă, eficientizarea programelor de investitii


	Cotele de contribuţie sunt stabilite prin Legea nr. 571/2003 – Codul Fiscal. Nu se justifică diminuarea acestora având în vedere fondurile deficitare, întrucât s-ar dubla deficitul convenit cu organismele financiare internaţionale.



	16. 
	Art. 19 – (1) Cotele de contribuţii sociale obligatorii pentru anul 2012 sunt cele prevăzute la art.29618 alin.(3) lit.a), d), e) şi f) din Legea nr.571/2003 privind Codul fiscal, cu modificările şi completările ulterioare.

(2) În cota de contribuţie individuală de asigurări sociale prevăzută la 29618 alin.(3) lit.a) din Legea nr.571/2003 cu modificările şi completările ulterioare, este inclusă şi cota de 3,5% aferentă fondurilor de pensii administrate privat, prevăzută de Legea nr.411/2004 privind fondurile de pensii administrate privat, republicată, cu modificările şi completările ulterioare.


	Alin 1 al art 19 se modifica si va avea urmatorul cuprins:

Art.19 Calculul, reţinerea şi virarea contribuţiilor sociale

(1) Persoanele fizice şi juridice care au calitatea de angajator, precum şi entităţile prevăzute la art. 2963 lit. f) şi g) din Codul Fiscal au obligaţia de a calcula, de a reţine şi de a vira lunar contribuţiile de asigurări sociale obligatorii.

(2) Sub aspectul calculării, reţinerii şi plăţii contribuţiilor individuale de asigurări sociale şi a contribuţiei individuale la bugetul asigurărilor pentru şomaj, în situaţia persoanelor prevăzute la art. 2963 lit. c) din Codul Fiscal, plătitorul de venit este asimilat angajatorului.

(3) Cotele de contribuţii sociale obligatorii sunt următoarele:

a)pentru contribuţia de asigurări sociale:

1.a1) 29 % pentru condiţii normale de muncă, din care 9,5% pentru contribuţia individuală şi 19,5% pentru contribuţia datorată de angajator;

2.a2) 34% pentru condiţii deosebite de muncă, din care 9,5% pentru contribuţia individuală şi 24,5% pentru contribuţia datorată de angajator;

3.a3) 39 % pentru condiţii speciale de muncă, din care 9,5 % pentru contribuţia individuală şi 29,5% pentru contribuţia datorată de angajator;

b)pentru contribuţia de asigurări sociale de sănătate:

1.b1) 4,5% pentru contribuţia individuală;

2.b2) 4,2% pentru contribuţia datorată de angajator;

c)0,85% pentru contribuţia pentru concedii şi indemnizaţii de asigurări sociale de sănătate;

d)pentru contribuţia la bugetul asigurărilor de şomaj:

1.d1) 0,5% pentru contribuţia individuală;

2.d2) 0,5% pentru contribuţia datorată de angajator;

e)0,15%-0,85% pentru contribuţia de asigurare pentru accidente de muncă şi boli profesionale, diferenţiată în funcţie de clasa de risc, conform legii, datorată de angajator;

f)0,25% pentru contribuţia la Fondul de garantare pentru plata creanţelor salariale, datorată de angajator.

Iniţiator: Alexandru Cordoş senator PSD
	In Legea nr. 571/2003 privind Codul fiscal, cu modificările si completările ulterioare se prevede ca toate  cotele prevăzute la alin. (3) din Codul fiscal se pot modifica prin legea bugetului asigurărilor sociale de stat şi prin legea bugetului de stat, după caz, cu excepţia cotei contribuţiei de asigurări pentru accidente de muncă şi boli profesionale în cazul şomerilor, prevăzută la art. 2966, care se suportă integral din bugetul asigurărilor pentru şomaj şi se datorează pe toată durata efectuării practicii profesionale în cadrul cursurilor organizate potrivit legii, conform prevederilor art. 80 alin. (2) din Legea nr. 346/2002 privind asigurarea pentru accidente de muncă şi boli profesionale, republicată. In consecinta am diminuat cu 4,3 % contributiile prevazute in Codul Fiscal


	Cotele de contribuţie sunt stabilite prin Legea nr. 571/2003 – Codul Fiscal. Nu se justifică diminuarea acestora având în vedere fondurile deficitare, întrucât s-ar dubla deficitul convenit cu organismele financiare internaţionale.



	17. 
	Art. 19 – (1) Cotele de contribuţii sociale obligatorii pentru anul 2012 sunt cele prevăzute la art.29618 alin.(3) lit.a), d), e) şi f) din Legea nr.571/2003 privind Codul fiscal, cu modificările şi completările ulterioare.

(2) În cota de contribuţie individuală de asigurări sociale prevăzută la 29618 alin.(3) lit.a) din Legea nr.571/2003 cu modificările şi completările ulterioare, este inclusă şi cota de 3,5% aferentă fondurilor de pensii administrate privat, prevăzută de Legea nr.411/2004 privind fondurile de pensii administrate privat, republicată, cu modificările şi completările ulterioare.


	Prezentul articol se modifică având următorul conţinut:

Art.19 (2) În cota de contribuţie individuală de asigurări sociale prevăzută la 296^18 alin.(3) lit.a), d),e),f) din Legea 571/2003 cu modificarile si completarile ulterioare, este inclusa şi cota de 4% aferentă fondurilor de pensii administrate privat, prevăzută de Legea nr.411 /2004 privind fondurile de pensii administrate privat, republicată, cu modificările şi completările ulterioare

Iniţiator: Dan-Radu Ruşanu senator PNL


	Graficul creşterii cotei de contribuţii la pilonul II de pensii presupunea o creştere de 0,5% pe an, începând cu anul 2009, având în vedere valoarea de plecare din 2008 de 2%. Astfel pentru anul 2012 valoarea ar trebui sa fie 4%. 

Sursa de finanţare: prelungirea prevederilor OUG 94/2010 pentru anul 2012, prin cresterea veniturilor la captitolul 2103 subcap. 05


	Majorarea sumelor virate la pilonul II de pensii ar determina o scadere a veniturilor sistemului public de pensii si implicit o majorare a deficitului acestui sistem. Pentru anul 2012 este prevazuta o subventie de echilibrare de la bugetul de stat de 13,8 mld. lei pentru asigurarea plăţii pensiilor.

	18. 
	Art. 19 – (1) Cotele de contribuţii sociale obligatorii pentru anul 2012 sunt cele prevăzute la art.29618 alin.(3) lit.a), d), e) şi f) din Legea nr.571/2003 privind Codul fiscal, cu modificările şi completările ulterioare.

(2) În cota de contribuţie individuală de asigurări sociale prevăzută la 29618 alin.(3) lit.a) din Legea nr.571/2003 cu modificările şi completările ulterioare, este inclusă şi cota de 3,5% aferentă fondurilor de pensii administrate privat, prevăzută de Legea nr.411/2004 privind fondurile de pensii administrate privat, republicată, cu modificările şi completările ulterioare.


	Se introduce un alin nou, alin (3), la Art 19 Capitolul III 

Art.19 – (3) Se exceptează de la plata contribuţiilor de asigurări sociale, pentru anul 2012, angajatorii care crează locuri de muncă şi angajează persoane aflate de peste trei luni în şomaj. Sumele exceptate de la plată vor fi completate în bugetul asigurărilor de stat de la bugetul de stat.

Iniţiatori: Deputat PNL Dobre Paul Victor, Deputat PNL Câmpeanu Mariana, Deputat PNL Pocora Cristina-Ancuţa, Deputat PNL Săpunaru Nini, Deputat PNL Orban Ludovic, deputat PNL Chiţoiu Daniel, deputat PNL Nicolaescu Eugen, deputat PNL Dontu Mihai, deputat PNL Dragomir Gheorghe, deputat PNL Titi Holban, deputat PNL Ţintean Ioan.

Grupurile Parlamentare Reunite ale PNL
	Pentru stimularea creării de noi locuri de muncă şi diminuarea ratei şomajului se impune acestă măsură


	Pentru anul 2012 sunt alocate sume pentru stimularea angajatorilor în vederea încadrării în muncă a persoanelor provenite din rândul şomerilor potrivit Legii nr. 76/2002 privind asigurările pentru şomaj şi stimularea ocupării forţei de muncă. S-au avut în vedere în special categorii vulnerabile pentru a fi suplinite eforturile făcute de angajatori. 



	19. 
	Art. 19 – (1) Cotele de contribuţii sociale obligatorii pentru anul 2012 sunt cele prevăzute la art.29618 alin.(3) lit.a), d), e) şi f) din Legea nr.571/2003 privind Codul fiscal, cu modificările şi completările ulterioare.

(2) În cota de contribuţie individuală de asigurări sociale prevăzută la 29618 alin.(3) lit.a) din Legea nr.571/2003 cu modificările şi completările ulterioare, este inclusă şi cota de 3,5% aferentă fondurilor de pensii administrate privat, prevăzută de Legea nr.411/2004 privind fondurile de pensii administrate privat, republicată, cu modificările şi completările ulterioare.


	Propun introducerea la Art. 19 a 2 noi alin.(3) şi (4), cu următorul conţinut:

(3)  „Cotele de contribuţie obligatorie  datorată de angajator la bugetul asigurărilor sociale de stat  se reduce în anul 2012 cu 50% pentru salariaţii nou încadraţi în muncă.

(4) Reducerea cotelor de contribuţii sociale datorate de angajatori în anul 2012, prevăzută la alin(3), se poate acordă  numai în condiţiile în care angajatorul nu a efectuat disponibilizări de personal din iniţiativa sa în ultimele 3 luni de la solicitare”

Autor:

Deputat PSD, Cindrea Ioan, 

Grup PSD


	Considerăm că este o măsură activă pentru stimularea creării de noi locuri de muncă în anul 2012, cu efecte pozitive pentru:

·  creşterea ocupării forţei de muncă;

·  reducerea şomajului;

· creşterea veniturilor la bugetul de stat, bugetul asigurărilor sociale de stat, la bugetul asigurărilor de sănătate, bugetul de şomaj şi la bugetele locale.

Sursa de finanţare:

Nu este cazul. 

Măsura asigură venituri suplimentare la BASS
	Pentru anul 2012 sunt alocate sume pentru stimularea angajatorilor în vederea încadrării în muncă a persoanelor provenite din rândul şomerilor potrivit Legii nr. 76/2002 privind asigurările pentru şomaj şi stimularea ocupării forţei de muncă. S-au avut în vedere în special categorii vulnerabile pentru a fi suplinite eforturile făcute de angajatori. 



	20. 
	Art. 19 – (1) Cotele de contribuţii sociale obligatorii pentru anul 2012 sunt cele prevăzute la art.29618 alin.(3) lit.a), d), e) şi f) din Legea nr.571/2003 privind Codul fiscal, cu modificările şi completările ulterioare.

(2) În cota de contribuţie individuală de asigurări sociale prevăzută la 29618 alin.(3) lit.a) din Legea nr.571/2003 cu modificările şi completările ulterioare, este inclusă şi cota de 3,5% aferentă fondurilor de pensii administrate privat, prevăzută de Legea nr.411/2004 privind fondurile de pensii administrate privat, republicată, cu modificările şi completările ulterioare.


	La Capitolul III, după Art 19, se introduce art.191 care va avea următorul conţinut:

Art.191. (1) Cotele de contribuţii datorate de angajatori în funcţie de clasa de risc potrivit prevederilor Legii nr. 346/2002 privind asigurarea pentru accidente de muncă şi boli profesionale, republicată, se stabilesc de la 0,4 la 2%, aplicate asupra sumei veniturilor brute realizate lunar.

(2) Cotele prevăzute la alin (1) se aplică începând cu veniturile aferente lunii ianuarie 2012

Iniţiatori: Deputat PNL Dobre Paul Victor, Deputat PNL Câmpeanu Mariana, Deputat PNL Pocora Cristina-Ancuţa, Deputat PNL Săpunaru Nini, Deputat PNL Orban Ludovic, deputat PNL Chiţoiu Daniel, deputat PNL Nicolaescu Eugen, deputat PNL Dontu Mihai, deputat PNL Dragomir Gheorghe, deputat PNL Titi Holban, deputat PNL Ţintean Ioan.

Grupurile Parlamentare Reunite ale PNL
	În toate ţările membre ale Uniunii Europene se pune accent tot mai mare pe diverse forme de asigurare, cu atât mai mult pe asigurările pentru accidente de muncă şi boli profesionale. Sumele respective pot fi utilizate atât pentru plata concediilor medicale cât şi pentru diverse proteze, tratamente şi a pensiilor de invaliditate, cauzate de un accident de muncă sau boală profesională. Se degrevează astfel Bugetul Asigurărilor Sociale de Stat, care în prezent suportă cea mai mare parte a efectelor datorate acestor riscuri


	Se estimează o execuţie bugetară  excedentară şi drept urmare este necesară menţinerea  contribuţiilor într-un echilibru.



	21. 
	Art.20.– In anul 2012, pentru plata drepturilor la domiciliul beneficiarilor, cheltuielile pentru transmiterea si achitarea drepturilor finantate din bugetul asigurarilor sociale de stat si a celor din bugetul asigurarilor pentru somaj se stabilesc prin aplicarea coeficientului de 1% asupra sumelor platite si se suporta din bugetul din care se finanteaza dreptul respectiv
	Art.20 se modifica si va avea urmatorul cuprins:

„Art.20. – In anul 2012, pentru plata drepturilor la domiciliul beneficiarilor, cheltuielile pentru transmiterea si achitarea drepturilor finantate din bugetul asigurarilor sociale de stat si a celor din bugetul asigurarilor pentru somaj se stabilesc prin aplicarea coeficientului de 1.3% asupra sumelor virate catre Compania Nationala „Posta Romana-SA” si se suporta din bugetul din care se finanteaza dreptul respectiv.”

Sursa de finanţare: Fondul de rezerva la dispozitia Guvernului

Autor: 

Deputat Matei Bratianu - PSD

Grup Parlamentar PSD – Camera Deputaţilor


	Structura cheltuielilor anuale efectuate de catre CN Posta Romana pentru realizarea  activitatii de achitare pensii (componenta):

-servicii bancare (comision ridicare numerar pentru plati pensii) – 52 mil. lei;

-transport numerar ( banca- casierie-oficii postale) – 48 mil.

-asigurarea securitatii valorilor (sistemele de paza si alarmare; paza umana) – 26 mil. lei;

-cheltuieli cu personalul (aferent  numai acestei activitati) – 330 mil. lei;

-alte cheltuieli aferente acestei activitati, exemplu: cheltuieli materiale,  cheltuieli cu utilitatile, cheltuieli cu intretinerea spatiilor, cheltuieli de comunicare, etc. – 80 mil. Lei

Prin aceste amendamente se asigura acoperirea cheltuielilor aferente distribuirii pensiilor in suma de 536 mil. lei,  fara ca prin aceasta CNPR sa inregistreze profit

zilnic, se impune scăderea impozitării, dat fiind şi faptul că Poşta Română beneficiază de finanţare tot de la Bugetul 
	Sunt respectate prevederile Legii nr.263/2010 si Legii nr.76/2002 potrivit carora coeficientul stabilit prin legile anuale nu poate depasi procentul de 1%.

	22. 
	Art.20.– In anul 2012, pentru plata drepturilor la domiciliul beneficiarilor, cheltuielile pentru transmiterea si achitarea drepturilor finantate din bugetul asigurarilor sociale de stat si a celor din bugetul asigurarilor pentru somaj se stabilesc prin aplicarea coeficientului de 1% asupra sumelor platite si se suporta din bugetul din care se finanteaza dreptul respectiv

	Art.20 - “În anul 2012, pentru plata drepturilor la domiciliul beneficiarilor, cheltuielile pentru transmiterea şi achitarea drepturilor finanţate din bugetul asigurărilor sociale de stat şi a celor din bugetul asigurărilor pentru şomaj se stabilesc prin aplicarea coeficientului de 0,5 % asupra sumelor plătite şi se suportă din bugetul din care se finanţează dreptul respectiv.”

Iniţiator: Senator PSD- Iulian Bădescu

	Ţinând cont de faptul ca prestaţiile sociale beneficiază de un cuantum mai mic nivelului de trai si necesarului zilnic, se impune scăderea impozitării, dat fiind şi faptul că Poşta Română beneficiază de finanţare tot de la Bugetul de Stat.
Sursa de finanţare: Fondul de Rezervă al Guvernului
	Motivatia amendamentului nu este clara.

Fondul de rezerva la dispozitia Guvernului nu poate fi avut in vedere intrucat acesta se utilizeaza potrivit Legii nr 500/2002 pentru actiuni urgente si neprevazute aparute in cursul exercitiului bugetar.

	23. 
	Art.20.– In anul 2012, pentru plata drepturilor la domiciliul beneficiarilor, cheltuielile pentru transmiterea si achitarea drepturilor finantate din bugetul asigurarilor sociale de stat si a celor din bugetul asigurarilor pentru somaj se stabilesc prin aplicarea coeficientului de 1% asupra sumelor platite si se suporta din bugetul din care se finanteaza dreptul respectiv

	Art.20.– 

1.In anul 2012, pentru plata drepturilor la domiciliul beneficiarilor, cheltuielile pentru transmiterea si achitarea drepturilor finantate din bugetul asigurarilor sociale de stat si a celor din bugetul asigurarilor pentru somaj se stabilesc prin aplicarea coeficientului de 1% asupra sumelor virate si se suporta din bugetul din care se finanteaza dreptul respectiv
2.In anul 2012, pentru plata drepturilor la domiciliul beneficiarilor, cheltuielile pentru transmiterea si achitarea drepturilor finantate din bugetul asigurarilor sociale de stat si a celor din bugetul asigurarilor pentru somaj se stabilesc prin aplicarea coeficientului de 1,3% asupra sumelor plătite si se suporta din bugetul din care se finanteaza dreptul respectiv

Autor: deputat PDL Petre Călian


	Costul mediu al CNPR pentru achitarea drepturilor finanţate din bugetul asigurărilor sociale de stat şi a celor din bugetul asigurărilor pentru şomaj este mai mare decât venitul realizat. Totodată, Compania Naţională Poşta Română intenţionează să tipărească taloanele de pensii. Pentru acoperirea costurilor acestor activităţi, CNPR ar trebui să încaseze un comision de 1,3% aplicat la valoarea drepturilor sociale virate.
	Sunt respectate prevederile Legii nr.263/2010 si Legii nr.76/2002 potrivit carora coeficientul stabilit prin legile anuale nu poate depasi procentul de 1%.

	24.


	Contributia la fondul de pensii administrat privat (se scade)

Propuneri 2012

-2 724 211
	Propuneri

2012

0

Autor: senator Dan Voiculescu
	Prin infiintarea pilonului II de pensii in anul 2008, 2% din contribuţia a aproximativ 5 milioane de romani a fost alocata fondurilor de pensii administrate privat. În 2011, contributia pentru pilonul II a ajuns la 3.5% (din cotizatia a 5,34 de milioane persoane). In aceste conditii, s-au redus semnificativ sumele pentru pilonul unu, din care sunt platite pensiile in sistemul public potrivit principiului solidarităţii. De exemplu, in anul curent, transferurile catre Pilonul II reprezinta aproape 20% din deficitul bugetului de asigurari sociale. Asadar, sunt cu 20% mai putin bani pentru pensii, pentru ca Guvernul ii redirectioneaza catre fondurile administrate privat! 

Cu banii primiti, fondurile private au cumparat masiv titluri de stat. In primul semestru al anului 2011, 66,23% din investitiile fondurilor din pilonul II erau in titluri de stat (3,8 miliarde RON). Asadar, statul s-a imprumutat cu dobanda din proprii bani, iar bugetul de asigurari sociale a pierdut 900 de milioane euro. Astfel, pensionarii din sistemul public imprumuta fortat Guvernul! In conditiile situatiei critice in care se afla peste 4 milioane de pensionari, cu venituri de sub 1000 de lei, se impune suspendarea finantarii Pilonului II. Din surplusul creat, se poate asigura o crestere medie de peste 10% a pensiilor din sistemul public
	Se incalca prevederile Legii nr.411/2004.

Scopul sistemului fondurilor de pensii administrate privat (obligatorii) este asigurarea unei pensii private, care suplimentează pensia acodată de sistemul public, pe baza corectării şi investirii de către companii private specializate, în interesul participanţilor, a unei părţi din contribuţia individuală de asigurări sociale.

	25.
	Capitolul 6803 titlul XII grupa 71  art.01 alin.01 – Constructii 4.270 mii lei
	Prezentul articol se modifică având următorul conţinut:

Capitolul 6803 titlul XII grupa 71  art.01 alin.01 – Constructii 1000 mii lei

Iniţiator: Dan-Radu Ruşanu senator PNL
	Cresterea sumei alocate pentru constructii cu 333,5% în 2012 faţă de 2011 este nejustificata si propunem pastrarea unei valori apropiate celei din anul 2011 (985 mii lei).


	La capitolul cu destinaţia construcţii sunt avute în vedere două obiective şi anume: renovarea sediului CNPP Târgu Jiu, precum şi a sediilor preluate prin procedura executării silite.

